CELEX: 32021D0792
Language: sl
Date: 2021-05-06 00:00:00
Title: Sklep Sveta (EU) 2021/792 z dne 6. maja 2021 o stališču, ki se v imenu Evropske unije zastopa v Skupnem odboru za ekološke proizvode, ustanovljenem s Sporazumom med Evropsko unijo in Republiko Čile o trgovini z ekološkimi proizvodi, v zvezi s sprejetjem poslovnika Skupnega odbora za ekološke proizvode

17.5.2021   
               
               
                  SL
               
               
                  Uradni list Evropske unije
               
               
                  L 171/4
               
            
         SKLEP SVETA (EU) 2021/792
         z dne 6. maja 2021
         o stališču, ki se v imenu Evropske unije zastopa v Skupnem odboru za ekološke proizvode, ustanovljenem s Sporazumom med Evropsko unijo in Republiko Čile o trgovini z ekološkimi proizvodi, v zvezi s sprejetjem poslovnika Skupnega odbora za ekološke proizvode
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Unija je Sporazum med Evropsko unijo in Republiko Čile o trgovini z ekološkimi proizvodi (v nadaljnjem besedilu: Sporazum) sklenila s Sklepom Sveta (EU) 2017/2307 (1), veljati pa je začel 1. januarja 2018.
                  
               
                     (2)
                  
                  
                     S členom 8 Sporazuma se ustanovi Skupni odbor za ekološke proizvode (v nadaljnjem besedilu: Skupni odbor), ki upravlja Sporazum ter sprejema odločitve za izvajanje in dobro delovanje Sporazuma. Na podlagi odstavka 5 navedenega člena Skupni odbor sprejme svoj poslovnik.
                  
               
                     (3)
                  
                  
                     Primerno je, da se določi stališče, ki se v imenu Evropske unije zastopa v Skupnem odboru glede njegovega poslovnika, saj bo ta za Unijo zavezujoč.
                  
               
                     (4)
                  
                  
                     Stališče Unije v okviru skupnega odbora bi moralo temeljiti na osnutku sklepa skupnega odbora –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Evropske unije zastopa v Skupnem odboru za ekološke proizvode, ustanovljenem s Sporazumom med Evropsko unijo in Republiko Čile o trgovini z ekološkimi proizvodi, v zvezi s sprejetjem njegovega poslovnika, temelji na osnutku sklepa Skupnega odbora za ekološke proizvode (2).
         
         
            Člen 2
            Ta sklep začne veljati na dan sprejetja.
         
         
            V Bruslju, 6. maja 2021
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  Sklep Sveta (EU) 2017/2307 z dne 9. oktobra 2017 o sklenitvi Sporazuma med Evropsko unijo in Republiko Čile o trgovini z ekološkimi proizvodi (UL L 331, 14.12.2017, str. 1).
         
            (2)  Glej dokument ST 7778/21 na http://register.consilium.europa.eu.